section_heading: O klubu
paragraph_text: FK "Zabjelo" je osnovan u travnju 1963. godine pri MZ Zabjelo u tadašnjem Titogradu. 1964. godine se počinje natjecati u Ligi Titogradskog podsaveza koju osvaja u sezoni 1966./67. i ulazi u Crnogorsku republičku ligu te mijenja ime u "Tara" po sponzoru kluba - prijevozničkom poduzeću "Tara". U sezoni 1969./69. "Tara" osvaja Crnogorsku republičku ligu i plasira se u 2. saveznu ligu - Jug u koju igra jednu sezonu. Ispadanjem u Crnogorsku republičku ligu, 1970. godine, klubu se vraća ime "Zabjelo". Do rapada SFRJ, 1991. godine, "Zabjelo" se natječe u Crnogorskoj republičkoj ligi te Područnoj ligi Titograd (kasnije Crnogorska regionalna liga - Centar). <br> Od sezone 1991./92. pa do sezone 2005./06., u okviru prvenstava SRJ, odnosno Srbije i Crne Gore, "Zabjelo" je bilo član Crnogorske republičke lige i Crnogorske regionalne lige - Centar, dok su u sezonama 2000./01., 2001./02. i 2002./03. bili članovi Druge lige SRJ / SiCG - Jug, koja se sastojala od klubova iz Crne Gore. <br> Osamostaljenjem Crne Gore, 2006. godine, "Zabjelo" je postao član Druge crnogorske lige u kojoj je igrao do sezone 2014./15., a potom u Trećoj crnogorskoj ligi - Srednja regija. <br> 2013. godine "Zabjelo" je sudjelovao u kvalifikacijama za Prvu crnogorsku ligu.